אלברט שוורץ

אלברט שוורץ (באנגלית: Albert L. Schwartz; 18 בדצמבר 1908 – 7 בדצמבר 1986). היה שחיין אמריקאי-יהודי. בעל מדליית ארד אולימפית במשחה היוקרתי ל-100 מטר חופשי.

ביוגרפיה 
שוורץ נולד בשיקגו, אילינוי. הוא בוגר אוניברסיטת נורת'ווסטרן ובעל תואר במשפטים מאוניברסיטת שיקגו.

באליפות המכללות של ארצות הברית (NCAA) שנערכה בשנת 1930 היה שוורץ לשחיין הראשון שזכה ב-3 תארים בסגנון חופשי.

באולימפיאדת לוס אנג'לס (1932) זכה שוורץ במדליית ארד במשחה ל-100 מטר חופשי בתוצאה של 58.8 שניות, אחרי יאסוג'י מיאזאקי (58.2 שניות) וטאצוגו קוואישי (58.6 שניות) שניהם מיפן. בגמר שחו שלושה שחיינים מיפן ושלושה שחיינים מארצות הברית. רק שחיין יפני אחד החמיץ גמר אולימפי בלוס אנג'לס. מדליסט הכסף מהאולימפיאדה הקודמת השחיין אישטוואן ברני מהונגריה, לפי הצילומים נראה שסיים במקום השני בחצי הגמר ולא רביעי כפי שקבעו השופטים ולכן לא שחה בגמר. בשלב המוקדמות קבע מיאזאקי שיא אולימפי חדש בתוצאה של 58.0 שניות.

שוורץ זכה עם קבוצתו 6 פעמים באליפות ארצות הברית בכדורמים.

שוורץ נפטר בלוס אנג'לס, קליפורניה בשנת 1986.

קישורים חיצוניים 

שחיינים אולימפיים אמריקאים
שחיינים יהודים אמריקאים
שחייני חופשי
שחקני כדורמים אמריקאים
שחיינים באולימפיאדת לוס אנג'לס (1932)
משתתפים יהודים באולימפיאדת לוס אנג'לס (1932)
זוכי מדליית ארד אולימפית אמריקאים: שחייה
אמריקאים שנולדו ב-1907
אמריקאים שנפטרו ב-1986